Številka:

Datum:

Republika Slovenija, Ministrstvo za infrastrukturo, Langusova 4, 1000 Ljubljana (v nadaljevanju: upravljavec) zanj DRI upravljanje investicij, Družba za razvoj infrastrukture, d. o. o. Kotnikova ulica 40, 1000 Ljubljana, ki jo zastopa poslovodstvo v sestavi Jurij Kač, univ. dipl. ekon., kot generalni direktor in Emanuel Čerček, dipl. ekon., ter Gregor Majdič, univ. dipl. inž. str., kot člana poslovodstva na podlagi 67. in 77. člena Zakona o stvarnem premoženju države in samoupravnih lokalnih skupnosti (Uradni list RS, št. 11/18 in 79/18) izdaja naslednje

POGOJE IN CENIK NAJEMA MOBILNE NAPRAVE ZA ŠTARTNI ZRAK MSU 200 Z UPRAVLJANJEM

1. Predmet najema

Predmet najema je mobilna naprave za štartni zrak MSU 200, proizvajalca Hamilton Sundstrand, tip PH-47 C 3 (v nadaljevanju: oprema), ki je v lasti Republike Slovenije, Ministrstva za infrastrukturo in upravljanju DRI upravljanje investicij, Družba za razvoj infrastrukture, d. o. o. Kotnikova ulica 40, 1000 Ljubljana

2. Pogoji občasne uporabe

Vlogo za najem lahko kadarkoli poda vsak pravno poslovni uporabnik, ki je zainteresiran za najem in ki izkazuje upravičene razloge za uporabo predmeta najema.

Najemodajalec ne zagotavlja, da bo merilna oprema v željenem obdobju na voljo za uporabo/najem, saj je razpoložljivost opreme odvisna od potreb najemodajalca, vlog drugih poslovnih uporabnikov, stanja opreme ter omejitev skupne letne uporabe, ki znaša največ 20 dni. V primeru, da oprema v željenem obdobju ne bo na voljo, bo pravno poslovni uporabnik o tem obveščen po elektronski pošti. Priporočljivo je, da pravno poslovni uporabnik pred podajo vloge razpoložljivost preveri s sporočilom na elektronski naslov info@dri.si sklic na zadevo: LERM MSU 200. V primeru, da bo več zainteresiranih poslovnih uporabnikov podalo vlogo za občasno uporabo, ki predvideva vsaj delno isto obdobje uporabe, bo upravljavec upošteval vlogo, ki je prispela prej.

Pred prevzemom naprave, morajo uslužbenci zainteresiranega poslovnega uporabnika, ki bodo v pogodbi navedeni za delo z napravo, opraviti kratko usposabljanje. Predmet najema je tudi storitev upravljanja z opremo, ki jo zagotovi najemodajalec. Ob predaji opreme bo s primopredajnim zapisnikom evidentirano dejansko stanje.

3. Cenik občasne uporabe

|  |  |  |  |  |  |  |  |
| --- | --- | --- | --- | --- | --- | --- | --- |
| **zap.št.** | **Postavka** | **EM** | **Količina** | **Cena/EM** | **Cena brez DDV** | **DDV** | **Cena z DDV** |
| 1 | Prevoz z zavarovanjem | km | 1 | 4,82 | 4,82 | 1,06 | 5,88 |
| 2 | Zračni starter - uporaba | ura | 1 | 109,90 | 109,90 | 24,18 | 134,08 |
| 3 | Zračni starter - stojnina 10% uporabe | ura | 1 | 10,99 | 10,99 | 2,42 | 13,41 |
| 4 | VKV delavec | ura | 1 | 29,90 | 29,90 | 6,58 | 36,48 |

Cene so izražene v EUR.

4. Način podaje vloge

Zainteresirani pravno poslovni uporabniki morajo vlogo za občasno uporabo podati na obrazcu, ki je priloga A tega cenika, in sicer priporočljivo petnajst dni pred želeno uporabo. Najemodajalec si pridržuje pravico, da najema ne omogoči v primeru, da vlogo prejme v roku, krajšem od petnajstih dni pred željeno uporabo.

Vlogo zainteresirani pravno poslovni uporabniki posredujejo skenirano in podpisano na elektronski naslov: info@dri.si sklic na zadevo LERM MSU 200, kjer je možno pridobiti tudi informacije glede tehničnih lastnosti predmeta.

4. Sklenitev pogodbe

V primeru, da bo najem potrjen s strani upravljalca opreme, bo z zainteresiranim pravno poslovnim uporabnikom sklenjena najemna pogodba po vzorcu, ki je priloga B tega cenika.

PODPISNIK

Priloge:

* Priloga A: Vloga za občasno uporabo
* Priloga B: Vzorec pogodbe